CELEX: C2006/261/52
Language: sk
Date: 2006-10-28 00:00:00
Title: Vec T-248/06: Žaloba podaná 11. septembra 2006 – Professional Golfers' Association/ÚHVT – Ladies Professional Golf Association (LPGA)

28.10.2006   
            
            
               SK
            
            
               Úradný vestník Európskej únie
            
            
               C 261/27
            
         Žaloba podaná 11. septembra 2006 – Professional Golfers' Association/ÚHVT – Ladies Professional Golf Association (LPGA)
   (Vec T-248/06)
   (2006/C 261/52)
   Jazyk žaloby: angličtina
   Účastníci konania
   
      Žalobca: Professional Golfers' Association Limited (Sutton Coldfield, Spojené kráľovstvo) (v zastúpení: D. McFarland, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Ladies Professional Golf Association (Corporation) (Daytona Beach, USA)
   Návrhy žalobcu
   
               —
            
            
               zrušiť rozhodnutie druhého odvolacieho senátu ÚHVT z 11. júla 2006 vo veci R 1087/2005-2 v celom rozsahu z dôvodu porušenia článkov 73 a 74 nariadenia Rady č. 40/94,
            
         
               —
            
            
               vrátiť vec odvolaciemu senátu a nariadiť, aby vec prejednal odvolací senát v inom zložení, ako v tom, ktoré rozhodovalo vo veci 11. júla 2006,
            
         alebo, alternatívne, ak Súd dospeje k záveru, že články 73 a 74 nariadenia Rady č. 40/94 neboli porušené:
   
               —
            
            
               zmeniť rozhodnutie druhého odvolacieho senátu ÚHVT z 11. júla 2006 vo veci č. R 1087/2005-2 a rozhodnúť v prospech Professional Golfers' Association Limited
               a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Ladies Professional Golf Association Corp.
   
      Prihlasovaná ochranná známka: obrazová ochranná známka „LPGA“ pre výrobky a služby v triedach 25, 28 a 41 – prihláška č. 2 354 173.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: slovná ochranná známka Spoločenstva „PGA“ pre výrobky a služby v triedach 16, 25, 28, 37, 41 a 42.
   
      Rozhodnutie námietkového oddelenia: zamietnutie námietok v celom rozsahu.
   
      Rozhodnutie odvolacieho senátu: odmietnutie odvolania.
   
      Dôvody žaloby: porušenie článku 73 nariadenia Rady č. 40/94, pretože žiadny z účastníkov konania nemal možnosť vyjadriť sa k výsledkom vyhľadávania na internete, ktoré vykonal odvolací senát.
   Porušenie článku 74 nariadenia, pretože odvolací senát vzal do úvahy skutočnosti, ktoré neboli predložené alebo odôvodnené účastníkmi konania, a neprihliadol na skutočnosti, dôkazy a tvrdenia, ktoré boli riadne predložené žalobcom.